cyanic-selkie/wikianc huggingface dataset:
উপাত্ত
উপাত্ত, তথ্য ও জ্ঞান
তথ্য(ইনফরমেশন) ও জ্ঞানের(নলেজ) ধারণাকে অনেক ক্ষেত্রেই এক করে দেখা হয়। এদের পার্থক্য মূলত বিমূর্ত ধারণায়। উপাত্ত আছে এই বিমূর্ত ধারণার সবচেয়ে নিচের স্তরে, এর উপরের স্তরে তথ্য এবং এই তিনটির মধ্যে সবচেয়ে উপরের স্তরে আছে জ্ঞান। উপাত্ত নিজে থেকে কোনো অর্থ বহন করে না। কোনো উপাত্ত থেকে তথ্য আহরণের জন্য প্রথমে এই উপাত্তকে অবশ্যই এমন ভাবে ব্যাখ্যা করতে হবে যেন এটা অর্থবহ হয়ে ওঠে। যেমন, সময় সাপেক্ষে কোনো দেশের জনসংখ্যার তালিকা হতে পারে ‘উপাত্ত’। সেখান থেকে নির্ণীত জনসংখ্যা বৃদ্ধির হার, পুরুষ-নারী-শিশু অণুপাত এগুলো হতে পারে ‘তথ্য’। এবং এসব তথ্যের আলোকে এই জনসংখ্যা সংক্রান্ত যে ধারণা (যেমন, এটা সম্পদ নাকি বোঝা) তা হলো জ্ঞান।
দৈনন্দিন এবং ব্যবহারিক বিভিন্ন ক্ষেত্রে বিভিন্ন অর্থে তথ্য শব্দটি ব্যবহৃত হয়। সাধারণ ভাবে বললে তথ্য বলতে এমন কোনো ধারণা কে বোঝায় যা, যোগাযোগ, নিয়ন্ত্রণ, সীমা, উপাত্ত, রূপ, নির্দেশনা, মানসিক উদ্দীপনা, জ্ঞান, অর্থ, প্যাটার্ন, অণুধাবন ও প্রকাশ এসবের সাথে সম্পর্কিত।
মালাউন
মালাউন একটি গালি যা বাংলাদেশে মূলত হিন্দুদের উদ্দেশ্য ব্যবহৃত হয়।    মালাউন শব্দটি আরবী শব্দ "ملعون" থেকে উদ্ভূত যার অর্থ অভিশপ্ত বা আল্লাহর অভিশাপপ্রাপ্ত। অথবা আল্লাহর রহমত থেকে বিতারিত।
ব্যুৎপত্তি
আরবি শব্দ "ملعون" (মাল'উন) বলতে 'অভিশপ্ত' বোঝায় যা মূল "لعنة" (লা'নাত) অর্থ 'অভিশাপ' শব্দ থেকে উদ্ভূত। ইসলামী ভাষায় এর অর্থ হলো 'আল্লাহর রহমত থেকে বঞ্চিত'। শব্দটি মালয় এবং ইন্দোনেশিয়ার মতো অ-আরবিক ইসলামিক দেশগুলির ভাষা থেকে এসেছে। বাংলা একাডেমি কর্তৃক প্রকাশিত অভিধানে বাংলা শব্দ "মালাউন" এর অর্থ দেওয়া হয়েছে, 'আল্লাহর রহমত থেকে অভিশপ্ত বা বঞ্চিত' বা 'জোর পূর্বক উচ্ছেদকৃত' বা 'কাফির'। এতে উল্লেখ করা হয়েছে যে, এই শব্দটি মুসলমানদের দ্বারা অমুসলিমদের বিরুদ্ধে অপবাদ হিসেবে ব্যবহৃত হয়। বাংলাদেশে এই শব্দটি কখনো কখনো হিন্দু ধর্মীয় সংখ্যালঘুদের বোঝাতে ব্যবহৃত হয়। কথোপকথনের ব্যবহারে, শব্দটি কখনও কখনও মালুতে পরিবর্তিত হয়।
ব্যবহার
১৯৪৬ সালে নির্মলকুমার বসু মোহনদাস করমচাঁদ গান্ধীর সঙ্গে নোয়াখালীতে সেবা কাজ করতে আসেন। তিনি লক্ষ করেন হিন্দুদের মালাউন বলে গালি দেওয়ার রীতি। ১৯৭১ সালের ২৬ মার্চ গণহত্যা চলাকালীন পাকিস্তানি সেনারা বিশিষ্ট বাঙালি হিন্দু অধ্যাপক ডঃ গোবিন্দ চন্দ্র দেবকে হত্যা করে। হত্যা করার পূর্বে তাকে মালাউন বলে সম্বোধন করে সেনারা। ১৩ই এপ্রিল সালাউদ্দিন কাদের চৌধুরী নিজে আর এক বিশিষ্ট বাঙালি হিন্দু দানবীর নূতনচন্দ্র সিংহকে নিজে গুলি করে হত্যা করেন। উপস্থিত মুসলমানরা নূতনচন্দ্র সিংহের মৃত্যুতে শোক প্রকাশ করলে তাদের ভর্ত্সনা করে তিনি বলেন, সামান্য একটা মালাউনের মৃত্যুতে এত শোক প্রকাশ করার কি আছে।
উপাত্ত
উপাত্ত, তথ্য ও জ্ঞান
মানুষ এবং কম্পিউটার তাদের সংগৃহীত উপাত্তের উপর প্যাটার্ন আরোপ করে। এই প্যাটার্ন সমূহকে তথ্য হিসাবে দেখা যেতে পারে, যে তথ্য থেকে পরবর্তীকালে জ্ঞান আহরিত হবে। নিরীক্ষণ যোগ্য কোনো চিহ্ন রেখে যায় এমন কোনো ঘটনাকেই সেই উপাত্তের আলোকে পুনঃরানুসন্ধান করা সম্ভব। কোনো পূর্বঘটিত ঘটনা ও তার রেখে যাওয়া চিহ্নের মধ্যকার সম্পর্কটা হারিয়ে গেলে সেই চিহ্নকে উপাত্ত হিসেবে গ্রহণ করা হয় না।
আল আনবার প্রদেশ
আল আনবার প্রদেশ (الأنبار) ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।
১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।
কপিল
কপিল (সংস্কৃত: कपिल) হলেন একজন বৈদিক ঋষি যিনি সাংখ্য দর্শনের প্রবর্তক। সাংখ্য হচ্ছে ভারতীয় ষড়দর্শনের মাঝে একটি আস্তিক্যবাদী দর্শন। ভাগবত পুরাণে এই দর্শনের আস্তিক্যবাদী ধারাটির উল্লেখ পাওয়া যায়। হিন্দুদের প্রচলিত বিশ্বাস অনুসারে, তিনি ব্রহ্মার পৌত্র মনুর বংশধর। ভাগবত পুরাণের বর্ণনা অনুসারে কপিলের পিতা ছিলেন কর্দম মুনি এবং মাতা দেবাহুতি। এই শাস্ত্রে কপিলকে বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তার নামও পাওয়া যায়। ভগবদ্গীতায় কপিলকে একজন সিদ্ধযোগী বলা হয়েছে।
কপিলের জীবন বৃত্তান্ত
কপিলাবাস্তু নামক নগরে কপিল জন্মগ্রহণ করেন। আনুমানিক ৭২৩ খ্রিস্টপূর্বাব্দে তিনি আবির্ভূত হন। তিনি গৌতম বুদ্ধের পূর্ববর্তী ছিলেন বলে অনুমান করা হয়। ভাগবত পুরাণের তৃতীয় স্কন্দে কপিলের জীবনের বর্ণনা পাওয়া যায়। এখানে তাঁকে কর্দম মুনি ও দেবাহুতির পুত্র বলা হয়েছে। তিনি সতী অনুসূয়ার ভ্রাতা ও গুরু। কপিলকে সর্বোচ্চ দেবতা বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তার নামও পাওয়া যায়। পিতা গৃহত্যাগ করলে কপিল নিজের মা দেবাহুতিকে যোগ ও বিষ্ণু-ভক্তি শিক্ষা দেন। এর ফলে দেবাহুতি মোক্ষ লাভ করেন। ভাগবত পুরাণের একাদশ অধ্যায়ে কপিলের সাংখ্য দর্শন কৃষ্ণ উদ্ধবকে শিখিয়েছিলেন। এই অংশটি উদ্ধব গীতা নামে পরিচিত।
গঙ্গার জন্ম
স্বর্গের নদী গঙ্গার মর্ত্যে অবতরণের কাহিনিতে কপিল একজন প্রধান চরিত্র। রামের পূর্বপুরুষ সগর ৯৯ বার অশ্বমেধ যজ্ঞ করেছিলেন। শততম যজ্ঞের সময় দেবরাজ ইন্দ্র ঈর্ষান্বিত হয়ে ঘোড়াটিকে অপহরণ করে কপিলের আশ্রমে রেখে গেলেন।
সগরের ষাট হাজার পুত্র ঘোড়াটিকে খুঁজতে বেরলেন। তারা কপিলকে চোর অপবাদ দিলে, কপিল তাঁদের ভস্ম করে দিলেন। সগরের পৌত্র অংশুমান কপিলের কাছে এসে ষাট হাজার পুত্রের প্রাণ ফিরিয়ে দেওয়ার জন্য অনুরোধ জানালেন। কপিল বললেন, স্বর্গের নদী গঙ্গা নেমে এসে তাঁদের ভস্ম স্পর্শ করলে তবেই তারা প্রাণ ফিরে পাবেন। পরে সগরের বংশধর ভগীরথ তপস্যা করে গঙ্গাকে মর্ত্যে নিয়ে এসেছিলেন।
শিক্ষা
কপিলের সাংখ্য দর্শনের উল্লেখ বিভিন্ন হিন্দু ধর্মগ্রন্থে পাওয়া যায়:
বৌদ্ধধর্মে প্রভাব
কোনো কোনো বৌদ্ধ পণ্ডিত দাবি করেন, গৌতম বুদ্ধ পূর্বজন্মে কপিল ছিলেন। অশ্বঘোষ তার বুদ্ধচরিত গ্রন্থে লিখেছেন বুদ্ধ সাংখ্যবাদী শিক্ষকের শিষ্যত্ব গ্রহণ করেছিলেন এবং তার মতবাদের কিছু অংশ সাংখ্য প্রভাবিত।
আধুনিক হিন্দুসমাজে অবস্থান
পশ্চিমবঙ্গের গঙ্গাসাগরে বঙ্গোপসাগর ও গঙ্গা নদীর মোহনার কাছে কপিল মুনির মন্দির আছে। প্রতি বছর পৌষ মাসে সেখানে বিরাট মেলা হয়।
স্বামী বিবেকানন্দ কপিলকে “বিশ্বের শ্রেষ্ঠ মনস্তাত্ত্বিক” বলেছেন। তার মতে, “জগতে এমন কোনো দর্শন নেই, যা কপিলের কাছে ঋণী নয়।”
এছাড়া আসামের বরাক উপত্যকার সিদ্ধেশ্বর শিববাড়ি ছিল কপিল মুনির সাধনস্থল।
উইলিয়াম চার্লস ওসমান হিল
''' ড. উইলিয়াম চার্লস ওসমান হিল' এফআরজেডএস এফএলএস এফআরএআই (William Charles Osman Hill; ১৩ জুলাই ১৯০১ - ২৫ জানুয়ারি ১৯৭৫) ছিলেন একজন ব্রিটিশ শারীরস্থানবিদ, প্রাইমেটবিজ্ঞানী যিনি প্রাইমেট শারীরস্থান ক্ষেত্রে বিংশ শতাব্দীর একজন অগ্রদূত। স্তন্যপায়ী প্রাণী: তুলনামূলক শারীরস্থান এবং শ্রেণীবিন্যাস'' শিরোনামের আট-খণ্ডবিশিষ্ট ধারাবাহিক গ্রন্থের জন্য তিনি সুপ্রসিদ্ধ, যাতে তৎকালীন সময়ের সকল জীব ও বিলুপ্তপ্রায় স্তন্যপায়ী প্রাণীদের বিস্তারিত আলোচনা করা হয় এবং তার স্ত্রী যবনী গ্রন্থের চিত্রাঙ্কন করেন। তিনি রাজা এডওয়ার্ড ৬ষ্ট ক্যাম্প হিল বালক স্কুল এবং বার্মিংহাম বিশ্ববিদ্যালয় থেকে লেখাপড়া করেন। তিনি তার কাজের মধ্যে ২৪৮টি প্রকাশ করেন। তিনি স্তন্যপায়ী প্রাণীদের বিপুল সংখ্যক নমুনা সংগ্রহ করেন যেগুলো বর্তমানে লন্ডন রয়্যাল কলেজ সার্জন-এ সুরক্ষিত আছে।
প্রাথমিক জীবন এবং শিক্ষা
উইলিয়াম চার্লস ওসমান হিল ১৩ জুলাই ১৯০১ সালে জন্মগ্রহণ করেন। তিনি বার্মিংহাম এ অবস্থিত রাজা এডওয়ার্ড ৬ষ্ট ক্যাম্প হিল বালক স্কুল এ প্রাথমিক শিক্ষা শুরু করেন এবং পরবর্তীতে বার্মিংহাম বিশ্ববিদ্যালয় থেকে স্নাতক ডিগ্রী গ্রহণ করেন। মেডিকেল স্কুল এবং বার্মিংহাম বিশ্ববিদ্যালয় পড়ালেখা কালীন সময়ে তিনি তিনবার জুনিয়র ছাত্র পদক অর্জন করেন এবং ধাত্রীবিদ্যা বা প্রসূতিতন্ত্র তে ইংলেবি স্কলারশিপ পান। তিনি ১৯২৪ সালে তার প্রাথমিক মেডিকেল ডিগ্রী অর্জন করেন,   এবং ঐ বছরই তিনি  প্রাণিবিজ্ঞানে ঐ কলেজের প্রভাষক পদে দায়িত্ব নেন। ওসমান হিল ১৯২৫ সালে স্নাতক শ্রেণীতে এমডি লাভ করেন।   এর সাথে তিনি মেডিকেল স্কুল থেকে সিএইচ. বি ডিগ্রী ও লাভ করেন।
কর্মজীবন
স্নাতক শেষ করেই ওসমান হিল বার্মিংহাম বিশ্ববিদ্যালয় এ প্রভাষক হিসেবে ১৯৩০ সাল পর্যন্ত শিক্ষাদান চালিয়ে যান, তবে সেখানে তিনি প্রাণিবিজ্ঞানের পরিবর্তে শারীরস্থান বিষয়ে শিক্ষা দিতেন। ১৯৩০ সালে তার জীবন নতুন ভাবে রূপ নেয় যখন তিনি শ্রীলঙ্কা চলে আসেন। এখানে এসে তিনি সিলন মেডিকেল কলেজের (বর্তমানে কলম্বো বিশ্ববিদ্যালয় এর মেডিসিন অণুষদ বা কলম্বো মেডিকেল কলেজ)-এ শারীরস্থান এর সভাপতি এবং অধ্যাপক উভয় পদে তিনি দায়িত্ব পালন করেন।  তার অবস্থান থেকে তিনি আদিবাসী বেদ্দা জনতা তথা নৃতাত্ত্বিক এবং স্তন্যপায়ীদের তুলনামূলক শারীরস্থান নিয়ে অণুসন্ধানে আগ্রহী হন। ঐ সময়ে তিনি দেশী এবং বিদেশী প্রজাতির একটি ব্যক্তিগত পাণ্ডুলিপি সমষ্টি শুরু করেন।যেটাতে বিভিন্ন প্রজাতির তোতাপাখি এবং স্তন্যপায়ী প্রাণী স্থান পায়। তার সংগ্রহে বিভিন্ন ধরনের কাকাতুয়া (Cacatuidae পরিবারভুক্ত), লাল-ডানাওয়ালা তোতা, ইলেক্টাস তোতা, তারকা কচ্ছপ (Geochelone 'গণ' অন্তর্ভুক্ত ) ,চিতাবাঘ কচ্ছপ, গালাপাগোস কচ্ছপ (কালোবর্ণের Chelonoidis), এবং লালবর্ণের নকুল (Herpestes smithii) এর কথা উল্লেখ করা হয়। ওসমান হিল সিলনে ১৪ বছর অধ্যাপনা করেন। অতঃপর ১৯৪৫ সালে এডিনবরা বিশ্ববিদ্যালয়ে নৃতত্ত্বের অধ্যাপক হিসেবে তিনি আবার যুক্তরাজ্যে প্রত্যাবর্তন করেন।   সিলন থেকে চলে যাবার সময় তার রচনাসমগ্র কে দুইভাগে লন্ডন চিড়িয়াখানা এবং শ্রীলঙ্কা জাতীয় প্রাণীবিদ্যা উদ্যান এর জন্য ভাগ করে দেওয়া হয়। পাঁচ বছর পর ১৯৫০ সালে তিনি লন্ডন প্রাণিবিজ্ঞান সোসাইটির প্রসেক্টর হন এবং বারো বছর সেখানে অবস্থান করেন।  তিনি ১৯৬২ সালে যখন লন্ডন চিড়িয়াখানা ছেড়ে চলে আসেন তখন সেখানে যে তার পুরনো প্রসেক্টরিয়াম অফিস ছিল তা বন্ধ হয়ে যায়, যেখানে অনেক সংরক্ষিত জৈবিক নমুনা বাদ পড়ে।অতঃপর আবার রিচার্ড ওয়েন এর সময় থেকে লন্ডন চিড়িয়াখানায় শারীরস্থানবিদ-এর কাজ শুরু হয়। ১৯৫৭-১৯৫৮ সালে ওসমান হিল জর্জিয়ার এমরি বিশ্ববিদ্যালয় আটলান্টায় পরিদর্শক হিসেবে দায়িত্ব পালন করেন। পরবর্তীতে ১৯৫৮ সালে স্তন্যপায়ীবিদ জ্যান গডাল বন্য শিম্পাঞ্জীদের নিয়ে গবেষণা প্রস্তুত করার লক্ষ্যে তার তত্ত্বাবধানে স্তন্যপায়ীদের আচরণ সম্পর্কে শিক্ষা গ্রহণ করেন । পরিচালকের পদ থেকে সরে আসায়,১৯৬২ সালে ওসমান হিলকে আটলান্টায় ইয়ার্কস ন্যাশনাল প্রাইমেট রিসার্চ সেন্টার (YNPRC)-এ সহ-পরিচালকের গ্রহণ করতে আহবান করা হয়। বিজ্ঞানে অসামান্য অদানের জন্য এডিনবরা রয়াল সোসাইটি ১৯৫৫ সালে তাকে একজন সম্মানিত ফেলো বা সদস্য হিসেবে ঘোষণা করে এবং তাকে স্বর্ণের মেডেল ও ম্যাকডগাল ব্রিসবেন পদক প্রদান করে। ১৯৬৯ সালে YNPRC থেকে অবসর গ্রহণের সময় লন্ডন রয়াল কলেজ সার্জন তাকে হান্টারিয়ান অছি পরিষদ সদস্য করা হয়।অবসর গ্রহণের পর,ওসমান হিল তার সময় দুভাগে,তার নিজ বাড়ি ফল্কস্টোন এবং তুরিন বিশ্ববিদ্যালয় এ অব্যাহত কাজের মাধ্যমে ভাগ করে নেন। শারীরস্থান এ তার নিরলস পরিশ্রম রোগের ঠিক আগমুহূর্ত পর্যন্ত অব্যাহত ছিল। এরপর তিনি ডায়াবেটিস সহ আরো গুরুতর রোগে তিনবছর ভোগেন।
প্রকাশনা
কর্মজীবনে ওসমান হিল তার প্রাথমিকভাবে নিজস্ব পর্যবেক্ষণের উপর ভিত্তি করে ২৪৮টা নিবন্ধ লিখেছেন, যেসব একাডেমীক জার্নাল নিবন্ধ বা পাঠ্যবইয়ে প্রকাশ করা হয়। ১৯২৬ সালে তার প্রথম নিবন্ধ প্রকাশিত হয়,যা তুলনামূলক অগ্ন্যাশয় শারীরস্থান নিয়ে বিশ্লেষণ করে। তার নিবদ্ধসমূহ তার মৃত্যুর বছর পর্যন্ত প্রকাশিত হয়েছে, যা মানুষ ,প্রাইমেট, এবং অন্যান্য স্তন্যপায়ী প্রাণীদের শারীরস্থান এবং আচরণের উপর আলোকপাত করে। ওসমান হিল তার প্রাইমেট:তুলনামূলক বিশ্লেষণ ও শ্রেণীবিন্যাস বইটার জন্য বিখ্যাত। আট খণ্ড সিরিজ বইটার লক্ষ্য ছিল সব জীবিত ও বিলুপ্তপ্রায় স্তন্যপায়ী প্রাণীদের অন্তর্ভুক্ত করা। ১৯৫৩ এবং ১৯৭৪ সালের মধ্যে এডিনবরা বিশ্ববিদ্যালয় কর্তৃক সিরিজ আকারে তার ৫০ বছররে বৈজ্ঞানিক গবেষণা ও চিন্তাধারা প্রকাশিত হয়। প্রতিটি খণ্ড,স্ট্রেপসিরিনি (strepsirrhini) দিয়ে শুরু,এবং তাদের স্থানীয় ও বৈজ্ঞানিক নামকরণ, শারীরিক গঠন, জেনেটিক্স,আচরণ ও প্রত্নজীববিদ্যা সহ আলোচনা করা হয়েছে। তার স্ত্রী যবনী বইগুলোতে অধিকাংশ ফটোগ্রাফি এবং চিত্রাঙ্কন করেন।যদিও বইগুলো পুরোপুরিভাবে সম্পন্ন হয়নি,তবে সেগুলোর প্রসার এবং গভীরতা জন্য পরিচিত ছিল। ওসমান হিল একটি নয়-খণ্ড সিরিজের মহাগ্রন্থ অসমাপ্ত রেখে ১৯৭৫ সালে মারা যান। পাঁচটি বিভাগে লিখিত চূড়ান্ত খণ্ডটি শ্রেণীবিন্যাস এর উপাদানের উপর এবং লম্বা লেজওয়ালা একধরনের এশিয়ান বানরের শারীরস্থানের উপর অধিকাংশই লিখা ছিল। মনে করা হয়েছিল তার বিধবা স্ত্রী তার অসমাপ্ত কর্মসংগ্রহ প্রস্তুত এবং প্রকাশ করতে সক্ষম হবেন। তবে তিনি ও এক বছর পর মারা যান। তার এই সভ্যতা গ্রন্থ টি তার সর্বব্যাপী বিষয়বস্তুর জন্য প্রায়ই প্রশংসিত হয়েছে।তবে মাঝে মধ্যে অর্থ, ত্রুটি, এবং বিশেষত্বের অভাবের জন্য সমালোচিত ও হয়েছে।
উত্তরাধিকার
ওসমান হিল একজন "বিশিষ্ট শারীরস্থানবিদ" এবং "বিশিষ্ট প্রাইমেটলজিস্ট" হিসেবে স্মরণীয় হয়ে আছেন, এবং তাকে তৎকালীন সময়ের প্রাইমেট অ্যানাটমির উপর সর্বশ্রেষ্ঠ ব্যক্তিত্ব হিসেবে মনে করা হয় ।যদিও তিনি নিজেকে প্রাইমেটলজিস্ট মনে করতেন না,বরং তিনি নিজেকে ভাবতেন একজন পুরনো-ধারণার শারীরস্থানবিৎ ও প্রকৃতিবিদ,যিনি সমগ্র জৈব বিশ্ব নিয়ে অধ্যয়ন করেছন এবং সেগুলোর যথেষ্টসংখ্যক নিজস্ব পর্যবেক্ষণ এবং রেকর্ডিং বিবেচনা করেছন।এই দিক থেকে, তিনি কৌতূহলী হন এবং প্রাকৃতিক ইতিহাসে তার জ্ঞান বিস্তৃত করেন। ওসমান হিল ব্যবচ্ছেদ এ তার দক্ষতার জন্য অবিস্মরণীয় হয়ে আছেন।তিনি দ্রুততার সাথে নির্ভুলভাবে স্কেচ করার জন্য বিশেষভাবে উল্লেখিত,যা তার শারীর বৈশিষ্ট্যসম্পন্ন স্কালপেল এ পরিলক্ষিত হয় ।এছাড়াও তিনি একজন "কষ্টকর তদন্তকারী" ,চিকিৎসক, এবং নৃতত্ত্ববিদ হিসেবে তার কাজের জন্য স্মরণীয় হয়ে আছেন । তার সম্মানার্থে, দুইটি প্রজাতির নাম,যথা-ওসমান হিলের মাংগাবে (Lophocebus osmani ) এবং কলম্বো নেকড়ে সাপ (Lycodon osmanhilli) নামে নামকরণ করা হয়।এবং তার সম্মানার্থে, গ্রেট ব্রিটেন প্রাইমেট সোসাইটি ওসমান হিল পদক  নামে তাদের পুরস্কারের নামকরণ করে ।যা প্রাইমেটলজিতে প্রতি দুই বছর অবদানের জন্য দেওয়া হয় ।তিনি কালো এবং সাদা গলবন্ধক লেমুর (Varecia variegata) নামের একটি উপজাতির বর্ণনা করেন ,এবং ১৯৫২ সালে দক্ষিণাঞ্চলের সাদা ও কালো গলবন্ধক লেমুর (V. v editorum) এর বর্ণনা করেন।১৯৪২ সালে এক জাতের ক্ষুদ্র টুপিওয়ালা এবং ছোটো লেজওয়ালা বাঁদর (Macaca Sinica),পার্বত্যাঞ্চলের এক জাতের ক্ষুদ্র টুপিওয়ালা এবং ছোটো লেজওয়ালা বাঁদর (M. s. opisthomelas) এর এক উপজাতি ;১৯৪২ সালে লাল সরু লোরিস (Loris tardigradus) এর,হর্টন সমতল এর সরু লোরিস (L. t. nycticeboides) এর এক উপজাতির ;১৯৩২ সালে ধূসর সরু লোরিস (Loris lydekkerianus) এর,পার্বত্যাঞ্চলের সরু লোরিস (L. l. grandis) এর এক উপজাতির ;এবং ১৯৩৩ সালে শুষ্ক অঞ্চলের সরু লোরিস (L. l. nordicus) এর বর্ণনা করে গেছেন। জৈবিক প্রাইমেটের নমুনা সংবলিত তার বিপুল সংগ্রহ, ইংল্যান্ড রয়্যাল কলেজ সার্জনস্ এ সংরক্ষিত আছে,যেসবে তিনি টিস্যু এবং কঙ্কালতন্ত্র কে অন্তর্ভুক্ত করেছেন।
ব্যক্তিগত জীবন
ওসমান হিল ১৯৪৭ সালে তার স্ত্রী যবনী স্ট্রেঞ্জার কে বিয়ে করেন ।হ্যারল্ড স্ট্রেঞ্জার কে.সি,এম.পির একমাত্র কন্যা যবনী, শুধুমাত্র তার অণুগত স্ত্রী ছিলেন না,বরং তার কাজের একজন সহযোগী এবং অঙ্কনশিল্পী ছিলেন ।ঐসময়ে হিল দম্পতি তাদের ঘনিষ্ঠ বন্ধু যুগলদের জন্য একটি ছোটোখাটো নৈশভোজের আয়োজন করেন, এবং সবচেয়ে উন্নতমানের মদ ও বিদেশি ডিশ হিসাবে অজগর সাপের সিদ্ধ মাংসের ডিশ পরিবেশন করেন। যবনী তার স্বামী মারা যাওয়ার এক বছরের খুব কাছাঁকাছি সময়ে মারা যান । ১৯৮১ সালে একটি আন্তর্জাতিক প্রাইমেটলজি জার্নালে প্রকাশিত একটি স্মারকলিপিতে ওসমান হিলকে "খাটো এবং গোলাকার,নীল চোখবিশিষ্ট,শান্তশিষ্ট এবং রসবোধ সম্পন্ন ব্যক্তি" হিসাবে বর্ণনা করা হয়।তরুণ গবেষকদের সাহায্য করার আগ্রহের জন্য তিনি বিশেষভাবে স্মরণীয় হয়ে আছেন ।মেডিকেল প্রাইমেটলজি জার্নালে তাকে একজন "দ্রুত এবং উপস্থিতবুদ্ধি সম্পন্ন বিনোদনের সঙ্গী" হিসাবে বর্ণনা করা হয় ।১৯৭৫ সালে অ্যানাটমি জার্নালে প্রকাশিত অন্য এক স্মারকলিপিতে তাকে "বন্ধুত্বপূর্ণ ও সহনশীল, একজন উত্তম ব্যক্তিত্ব,উৎসাহী,মানবিক সংস্কৃতির রস বোধসম্পন্ন এবং প্রকৃতিগত ভাবে উত্তম মেজাজের প্রদেশ পুষ্ট; একজন ভাল ইংরেজ " হিসাবে বর্ণনা করা হয়। তাকে সহজ সরল নাগরিকত্ব ও শিক্ষাবিদ হিসাবে মূল্যায়ন করার জন্য তিনি পরিচিত, এবং 'রাজতন্ত্র উচ্ছ্বাসিত' মানুষের প্রতি তার মনোযোগ কম ছিল"। আটলান্টার ইয়ার্কসে,তার কিছু সহকর্মীরা তাকে "আদর্শগত ইংরেজ পণ্ডিত-ভদ্রলোক হিসাবে দেখতেন যিনি 'ব্রিটিশদের অধীনস্থ পদক্ষেপ হিসেবে 'উপনিবেশ' থেকে ঐসবের উপর দৃষ্টিপাত করেন ।ব্রিটিশ হু'জ হু জীবনীতে(বায়োগ্রাফি) ওসমান হিলের নাম পক্ষীবিজ্ঞান,উদ্ভিদবিজ্ঞান এবং ফটোগ্রাফিতে উল্লেখ করা হয়, এবং বলা হয় যে বিনোদন হিসেবে তিনি ভ্রমণ করতেন । তার অন্যান্য নৈমিত্তিক কৌতূহলের মধ্যে ড্রাগস্টোর আইসক্রিম, ভাল খাদ্য,পুরনো দালানকোঠা, এবং তার স্ত্রীর সাথে বাগান করা অন্তর্ভুক্ত ছিল।
নির্বাচিত প্রকাশনা
আট খণ্ডের সিরিজ যেগুলোর জন্য ওসমান হিল স্মরণীয় হয়ে আছেন : শ্রেণীবিন্যাস (১৯৫৩-১৯৭৪)
ওসমান হিলের লিখা আরো যেসব প্রবন্ধ যা ১৯২৩ থেকে ১৯৭৪ সালের মধ্যে প্রকাশিত হয়:
কথা (কাব্যগ্রন্থ)
থাম্ব|কথা - রবীন্দ্রনাথ ঠাকুর কথা রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।  এটি ১৯০০ খ্রীস্টাব্দে প্রকাশিত হয়।  এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট ২৫-টি কবিতা রয়েছে। এই কবিতাগুলি "কথা ও কাহিনী" কাব্যগ্রন্থে পুুুনঃব্যবহার করা হয়েছে।
উৎসর্গীকরণ
রবীন্দ্রনাথ "কথা" কাব্যগ্রন্থটি ভারতীয় বিজ্ঞানী জগদীশচন্দ্র বসুকে উৎসর্গ করেন।
কবিতার তালিকা
১. কথা
২. শ্রেষ্ঠ ভিক্ষা
৩. প্রতিনিধি
৪. ব্রাহ্মণ
৫. মস্তকবিক্রয়
৬. পূজারিনী
৭. অভিসার
৮. পরিশোধ
৯. সামান্য ক্ষতি
১০ . মূল্যপ্রাপ্তি
১১. নগরলক্ষ্মী
১২. অপমান-বর
১৩. স্বামীলাভ
১৪. স্পর্শমণি
১৫. বন্দী বীর
১৬. মানী
১৭. প্রার্থনাতীত দান
১৮. রাজবিচার
১৯. গুরু গোবিন্দ
২০. শেষ শিক্ষা
২১. নকল গড়
২৩. বিবাহ
২৪. বিচারক
চীন–সাইপ্রাস সম্পর্ক
চীন–সাইপ্রাস সম্পর্ক হল চীন এবং সাইপ্রাস রাষ্ট্রদ্বয়ের মধ্যকার দ্বিপাক্ষিক সম্পর্ক। নিকোসিয়ায় অবস্থিত দূতাবাসের মাধ্যমে সাইপ্রাসে চীন নিজেদের প্রতিনিধিত্ব করছে। আর বেইজিংয়ে অবস্থিত দূতাবাসের মাধ্যমে চীনে সাইপ্রাস নিজেদের প্রতিনিধিত্ব করছে। দুই দেশই জাতিসংঘের পূর্ণাঙ্গ সদস্য রাষ্ট্র।
১৪ই ডিসেম্বর, ১৯৭১ সালে সাইপ্রাস এবং চীন পারস্পরিক কূটনৈতিক সম্পর্ক স্থাপন করে। বেইজিংয়ে অবস্থির প্রজাতন্ত্রী সাইপ্রাসের দূতাবাসটি ১৯৮৯ সালে চালু হয়। দূতাবাসটি বেইজিংয়ের দূতাবাস পাড়ার কেন্দ্রস্থলে, ইউ ডেলিগেশন টু চায়না ও চীনের পররাষ্ট্র মন্ত্রণালয়ের নিকটে অবস্থিত।
অর্থনৈতিক সহযোগিতা
thumb|চীনে গমনকারী সাইপ্রাসের মালবাহী জাহাজ সাইপ্রাসের চেম্বার অব কমার্স অ্যান্ড ইন্ডাস্ট্রির পৃষ্ঠপোষকতায় "সাইপ্রাস-চীন ব্যবসা সংস্থা" নামক একটি সংস্থা প্রতিষ্ঠিত হয়েছে। এ সংস্থাটির উদ্দেশ্য হল দুই দেশের মধ্যকার অর্থনৈতিক, সেবামূলক এবং বাণিজ্যিক সম্পর্ক প্রচার, প্রসার ও উৎসাহিত করা। সংস্থাটি দুই দেশের মধ্যে সম্পর্ক মসৃণ রাখা এবং বাণিজ্যের অবাধ প্রবাহ বজায় রাখার জন্য নিয়মিত বৈঠক করে এবং আলোচনা করে।
বাণিজ্যিক সম্পর্ক এবং দ্বিপাক্ষিক বিনিয়োগ ক্রমশই উন্নয়ন ঘটাতে সক্ষম হয়েছে, ২০১২ সালের জুলাই মাসের শেষের দিকে, সাইপ্রাসে চীনের অবাণিজ্যিক বিনিয়োগের পরিমাণ ছিল প্রায় ১৭.৪ মিলিয়ন মার্কিন ডলার। পক্ষান্তরে চীনে সাইপ্রাসের বিনিয়োগ ছিল $১২১ মিলিয়ন। একই সময়ের মধ্যে সাইপ্রাসে চীনা কোম্পানি কর্তৃক প্রকৌশল প্রকল্পের খাতগুলোতে স্বাক্ষরকৃত চুক্তি অনুযায়ী এর ক্রমবর্ধিষ্ণু বিনিয়োগের পরিমাণ ছিল প্রায় ২৩৫ মিলিয়ন ডলার, এবং সঞ্চয়ী টার্নওভার ছিল ২৬৫ মিলিয়ন ডলার। দুই পক্ষের সরকারই বাণিজ্যের অবাধ প্রবাহে সহযোগিতামূলক অবস্থানে থেকে অর্থনৈতিক সম্পর্কে আরো গভীর ও মজবুত করার চেষ্টা করে যাচ্ছে। চীনের ব্যবসায়ীগণও সাইপ্রাসে সফর করে বিনিয়োগের পরিবেশ যাচাই করেছে এবং সুযোগ-সুবিধা ও নীতিমালার বিষয়ে জেনেছে। ২০১১ সালে সাইপ্রাসে চীনা পর্যটকদের আগমন ৪৫ শতাংশ বেড়ে যায়।
রাজনৈতিক সম্পর্ক
thumb|[[নিকোস অ্যানাস্টাসিয়াদেস|নীকোস অ্যানাস্টাসিয়াদেসের সভাপতিত্বে অনুষ্ঠিত ইইউ-চীন সামিট।]] ২০০৪ সাল থেকে সাইপ্রাস ইউরোপীয় ইউনিয়নের পূর্ণাঙ্গ সদস্য হয়। ২০১২ সালের জুলাই থেকে ইউর সভাপতিত্ব সাইপ্রাসের উপর বর্তায়, যা চীনের জন্য একটি সুযোগ হিসেবে দেখা দেয়। এর মাধ্যমে চীন এ বিশ্বস্ত বন্ধুর মাধ্যমে চীন-ইউরোপের মধ্যকার দূরত্ব দূর করতে সক্ষম হবে বলে ধারণা করে, যেখানে সাইপ্রাস এ সংযোগের মধ্যপক্ষ হিসেবে কাজ করবে। সাইপ্রাস সরকার ইতোমধ্যে বৈদেশিক প্রত্যক্ষ বিনিয়োগ নীতি কিছুটা স্বাধীন করেছে। প্রশাসনিক পদক্ষেপসমূহকে আরো সহজ করা হয়েছে এবং অর্থনীতির অধিকাংশ ক্ষেত্রেই কোনো সীমা রাখা হয়নি। ফলশ্রুতিতে বৈদেশিক কোম্পানিগুলো এখন সাইপ্রাসে বিনিয়োগ করতে এবং নিজেদের ব্যবসা প্রতিষ্ঠিত করতে স্থানীয় বিনিয়োগকারীদের মতই সমান সুযোগ-সুবিধা লাভ করবে। নতুন নীতি অনুযায়ী চীনা জমিক্রেতারাও কমপক্ষে ৩০০,০০০ ইউরো ব্যয় করে স্থায়ীভাবে সাইপ্রাসে বসতবাড়ি ক্রয় করতে পারবে।
অ্যান্ড্রু ম্যাকডোনাল্ড
অ্যান্ড্রু ব্যারি ম্যাকডোনাল্ড (Andrew McDonald; জন্ম: ৫ জুন, ১৯৮১) ভিক্টোরিয়ার উডোঙ্গা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও সাউথ অস্ট্রেলিয়া এবং ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শীতা দেখিয়েছেন ‘রনি’ ডাকনামে পরিচিত অ্যান্ড্রু ম্যাকডোনাল্ড।
প্রথম-শ্রেণীর ক্রিকেট
২০০১-০২ মৌসুম থেকে লাল চুলের অধিকারী অ্যান্ড্রু ম্যাকডোনাল্ড প্রথম-শ্রেণীর খেলোয়াড়ী জীবন চলমান ছিল। এছাড়াও, অস্ট্রেলিয়ার অনূর্ধ্ব-১৯ দলের পক্ষে খেলাসহ প্রধানমন্ত্রী একাদশেরও সদস্য ছিলেন তিনি। অল-রাউন্ডার হিসেবে ডানহাতে ব্যাটিং ও ডানহাতে মিডিয়াম-ফাস্ট বোলিংয়ে সক্ষমতা দেখিয়েছেন। ২০১২ সালের অক্টোবর-নভেম্বর মাসে দক্ষিণ আফ্রিকা সফরে অস্ট্রেলিয়া এ দলকে নেতৃত্ব দেন।
২০০৩-০৪ মৌসুমে অ্যান্ড্রু ম্যাকডোনাল্ডের প্রথম-শ্রেণীর শুরুটা বেশ ভালো করেন। প্রথম দশ খেলায় ৩২ উইকেট পেয়েছিলেন। তখন তার মাঝে বেশ প্রতিশ্রুতিশীলতা লক্ষ্য করা গিয়েছিল। ওয়েস্টার্ন অস্ট্রেলিয়ার বিপক্ষে ৬/৬৭ বোলিং পরিসংখ্যান দাঁড় করান। এক পর্যায়ে ১৪ বলের ব্যবধানে ২ রান খরচায় চার উইকেট পেয়েছিলেন। স্বাভাবিকভাবেই তাকে দলের স্থায়ী সদস্য হিসেবে রাখার কথা ভাবা হয়েছিল। ব্যাট হাতে তাকে প্রতিকূল অবস্থায় মোকাবেলা করতে হয়েছিল। শুরুতে চার নম্বরে ব্যাটিংয়ে নামলেও শেষদিকে আট নম্বরে নামতে বাধ্য হয়েছিলেন তিনি। আঙ্গুলে অস্ত্রোপচারের কারণে অল্প কয়েকটি খেলায় অংশ নিয়েছিলেন। ২০০৫-০৬ মৌসুমে মাত্র চার খেলায় অংশ নেন। ৮৩ রান ও চার উইকেট পান তিনি।
স্বর্ণালী অধ্যায়
আঘাত থেকে মুক্তি পেয়ে ২০০৬-০৭ মৌসুমে স্বরূপ ধারণ করেন। পুরা কাপে শতাধিক গড়ে পাঁচ শতাধিক রান তুলেন। ঐ মৌসুমে শেফিল্ড শিল্ড/পুরা কাপের ইতিহাসে মাত্র চতুর্থ খেলোয়াড় হিসেবে ৭৫০ রানে ও ২৫ উইকেট লাভের ন্যায় ডাবল লাভের কৃতিত্ব দেখান। এ মৌসুমের শেফিল্ড শিল্ডে প্রথমবারের মতো তিন অঙ্কের কোটা স্পর্শ করেন। উইকেট লাভের দিক দিয়েও গুরুত্বপূর্ণ ভূমিকা রাখেন। ব্যাটিং গড়ে ব্র্যাড হজের পর দ্বিতীয় স্থানে অবস্থান করেন। ঐ গ্রীষ্মে কেবলমাত্র একটি অর্ধ-শতরানের ইনিংস ছিল তার। এরপর আরও ছয়টি অর্ধ-শতরানের ইনিংস খেলে স্বীয় গড়কে ৫৭.৬৯-এ উন্নীত করেন। আঘাতে জর্জরিত বুশর‍্যাঞ্জার্সদের পক্ষে বোলিং করে ২৯জন খেলোয়াড়কে আউট করেন। কুইন্সল্যান্ডের বিপক্ষে ব্যক্তিগত সেরা বোলিং পরিসংখ্যান ৬/৩৪ পান। স্বভাবতঃই ভিক্টোরিয়ার বর্ষসেরা পুরা কাপ খেলোয়াড় হিসেবে নামাঙ্কিত হন ও ২০০৭ সালে আংশিকভাবে একাডেমিতে স্থান করে নেন। সেপ্টেম্বরে এ দলের সদস্যরূপে পাকিস্তান গমন করেন। তবে, কাঁধের আঘাতে নিজেকে প্রত্যাহার করে নিতে বাধ্য হন।
২০১১ সালে লিচেস্টারশায়ার কাউন্টি দলটির টুয়েন্টি২০ প্রতিযোগিতায় সফলতা লাভের পর মাত্র দুইজন সেরা খেলোয়াড় ছিলেন। এরপর দুই বছরের অধিক সময় কোন চ্যাম্পিয়নশীপের খেলায় জয়লাভ করতে পারেনি।
আন্তর্জাতিক ক্রিকেট
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ২০০৭ সালের ক্রিকেট বিশ্বকাপের প্রাথমিক তালিকায় অ্যান্ড্রু ম্যাকডোনাল্ডকে অস্ট্রেলিয়া দলে রাখা হয়। এরপর দক্ষিণ আফ্রিকায় অনুষ্ঠিত ২০০৭ সালের আইসিসি বিশ্ব টুয়েন্টি২০ প্রতিযোগিতাসহ ভারত সফরে সাত খেলা নিয়ে গড়া ওডিআই সিরিজে অংশগ্রহণের লক্ষ্যে প্রাথমিক তালিকায় তাকে রাখা হয়েছিল।
জানুয়ারি, ২০০৯ সালে সিডনি ক্রিকেট গ্রাউন্ডে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। অ্যান্ড্রু সাইমন্ডস ও শেন ওয়াটসনের আঘাতের কারণেই তার এ সুযোগ ঘটে। অস্ট্রেলিয়ার প্রথম ইনিংসে ছয় নম্বরে ব্যাটিংয়ে নামেন তিনি। তবে, ১৫ রানে ব্যাটের কিনারা স্পর্শ করে মার্ক বাউচারের বিশ্বস্ত গ্লাভসে জমা হয়। এ ইনিংস চলাকালীন মরনে মরকেলের মারাত্মক বাউন্সার তার হেলমেটে আঘাত হানে ও অল্পের জন্যে লেগ স্ট্যাম্পে আঘাত করেনি। পরদিন হাশিম আমলাকে ৫১ রানে এলবিডব্লিউতে আউট করে নিজস্ব প্রথম টেস্ট উইকেট লাভ করেন।
দক্ষিণ আফ্রিকা গমন, ২০০৯
ফেব্রুয়ারি - মার্চ, ২০০৯ সালে দক্ষিণ আফ্রিকা গমনের জন্যে মনোনীত হন। তিন টেস্ট নিয়ে গড়া ঐ সিরিজে সফরকারীরা ২-১ ব্যবধানে জয়লাভ করে। ম্যাকডোনাল্ড দলের জয়ে কিছুটা ভূমিকা রাখতে সচেষ্ট হন। কেপটাউনে সিরিজের তৃতীয় টেস্টের দ্বিতীয় ইনিংসে ৬৮ রানের ইনিংস খেলেন। তাসত্ত্বেও, পরাজয় এড়াতে পারেনি তার দল। ঐ সিরিজে তিনি ছয় উইকেট পেয়েছিলেন।
এ ধরনের ক্রীড়াশৈলী প্রদর্শনের স্বীকৃতিস্বরূপ ২০০৯ সালে ইংল্যান্ডের মাটিতে অ্যাশেজ সিরিজ খেলার জন্যে মনোনীত হন। কিন্তু, ঐ সফরে কোন টেস্টে অংশগ্রহণ করার সুযোগ পাননি। তবে, নর্দাম্পটনশায়ারের বিপক্ষে প্রস্তুতিমূলক খেলায় বেশ ভালো করেন। দ্বিতীয় ইনিংসে ব্যাটিং উদ্বোধনে নেমে ৭৫ রান সংগ্রহের পাশাপাশি ৪/১৫ বোলিং পরিসংখ্যান গড়ে অস্ট্রেলীয় একাদশের জয়ে বড় ধরনের ভূমিকায় রাখেন। অ্যাশেজ সিরিজ চলাকালীন প্রথমে সন্তানের জন্মের প্রাক্কালে সাময়িকভাবে দেশে ফিরে আসেন।
ইন্ডিয়ান প্রিমিয়ার লীগ
২০০৯ সালে ইন্ডিয়ান প্রিমিয়ার লীগে দিল্লি ডেয়ারডেভিলসের পক্ষে খেলার জন্যে চুক্তিবদ্ধ হন। তার এ অভিজ্ঞতা ২০০৯ সালের চ্যাম্পিয়ন্স লীগ টুয়েন্টি২০ প্রতিযোগিতায় ভিক্টোরিয়া দলের সদস্যরূপে প্রয়োগে ঘটান। এরপর নভেম্বর, ২০০৯ সালে ভারতের মাটিতে আঘাতে জর্জরিত অস্ট্রেলিয়ার ওডিআই দলকে বেশ সহায়তা করেন।
অবসর
ক্রিকেট খেলা থেকে অবসর গ্রহণের পর কোচের ভূমিকায় অবতীর্ণ হন। এ পর্যায়ে ইংরেজ কাউন্টি ক্রিকেটে লিচেস্টারশায়ার দলকে প্রশিক্ষণ দিয়েছিলেন। এছাড়াও, ভিক্টোরিয়া ও মেলবোর্ন রেনেগেডেসকে প্রশিক্ষণ দিয়েছিলেন। তন্মধ্যে, ভিক্টোরিয়ায় অবস্থানকালে প্রথমে বছরেই শেফিল্ড শিল্ডের শিরোপা লাভে ভূমিকা রাখেন।
ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের বোলিং কোচের দায়িত্ব পালন করেছেন।
প্রমোদতরী
ইয়ট হল একটি পালতোলা বা পাওয়ার ভেসেল যা আনন্দ, সমুদ্র ভ্রমণ বা রেসিংয়ের জন্য ব্যবহৃত হয়।  এর কোন নির্দিষ্ট সংজ্ঞা নেই, সাধারণত শব্দটি ব্যবহার হয় রাতারাতি ব্যবহারের উদ্দেশ্যে একটি কেবিন সহ জাহাজ এই অর্থে। এই ধরনের একটি আনন্দবাহী জাহাজের দৈর্ঘ্য কমপক্ষে ৩৩ ফুট (১০ মিটার) হতে পারে এবং ভাল নান্দনিক গুণাবলী রয়েছে বলে বিচার করা যেতে পারে।
রেসিং ইয়টগুলি আরামের চেয়ে পারফরম্যান্সের উপর জোর দেওয়ার জন্য ডিজাইন করা হয়েছে। চার্টার ইয়টগুলি লাভের জন্য একটি ব্যবসা হিসাবে পরিচালিত হয়। ২০২০ সাল পর্যন্ত পেশাদার ক্রু প্রয়োজনের জন্য পর্যাপ্ত আকারের ১৫,০০০ টিরও বেশি ইয়ট ছিল।
সৈয়দ আহমদ খান (সেনাপতি)
সৈয়দ আহমদ খান (সালাউত জঙ্গ) বাংলার নবাব আলীবর্দী খানের একজন সেনাপতি ছিলেন। তিনি ছিলেন আলীবর্দীর ভ্রাতুষ্পুত্র ও জামাতা । কিছুদিন তিনি উড়িষ্যার প্রাদেশিক শাসনকর্তার দায়িত্বও পালন করেন। বাংলায় মারাঠা আক্রমণের সময়ে মারাঠাদের বিরুদ্ধে যুদ্ধে তিনি সক্রিয়ভাবে অংশগ্রহণ করেছিলেন ।
তাইবার
তাইবার বা তেভেরে (Tiberis; Tevere ) ইতালির তৃতীয় দীর্ঘতম নদী এবং মধ্য ইতালির দীর্ঘতম নদী। এর উৎপত্তি স্থল এমিলিয়া-রোমানার অ্যাপেনাইন পর্বতমালায়। এটি তোসকানা, উম্ব্রিয়া এবং লাৎসিওর মধ্য দিয়ে প্রবাহিত হয়, তারপর এটি আনিয়েনে নদীর সাথে মিলিত হয়ে তাইবার-আনিয়েনে মিলিত প্রবাহ হিসেবে অস্টিয়া এবং ফিউমিচিনোর মাঝামাঝি স্থানের তিররেনীয় সাগরে মিলিত হয়। এটি আনুমানিক  এর একটি অববাহিকা নিষ্কাশন করে। পূর্ব তীরে গড়ে ওঠা এই নদীটি রোম শহরের প্রধান জলচক্র হিসাবে দীর্ঘস্থায়ী খ্যাতি অর্জন করেছে।
উৎস
center|থাম্ব| তাইবারের উৎসের কাছে [[বেনিতো মুসোলিনি|মুসোলিনি নির্মিত কলাম ]] তাইবারের উৎস ফুমাইলো পর্বতে একে অপরের থেকে দূরে অবস্থিত দুটি ঝরনা নিয়ে গঠিত। এই ঝরনাগুলোকে "লে ভেন" বলা হয়। ঝরনা দুটি  সমুদ্রপৃষ্ঠ থেকে  উপরে একটি বিচ (beech) বনে অবস্থিত। ১৯৩০ এর দশকে, বেনিতো মুসোলিনির নির্দেশে, নদীটির উৎপত্তি স্থলের নিকটে একটি প্রাচীন মর্মরপ্রস্তরের রোমান স্তম্ভ নির্মিত হয়েছিল। সেখানে খোদাই করা রয়েছে QUI NASCE IL FIUME SACRO AI DESTINI DI ROMA ("এখানে জন্মেছে নদীটি / রোমের নিয়তিতে সে পবিত্র")। কলামের শীর্ষে ঈগল রয়েছে, যা একটি ফ্যাসিবাদের প্রতীক। আম্বরিয়াতে প্রবেশ করার পূর্বে নদীটি প্রথম এক মাইল  ভালতিবারিনার মধ্য দিয়ে প্রবাহিত হয়।
সেতু
অনেক আধুনিক সেতু ছাড়াও রোম জুড়ে তাইবারের উপরে বেশ কয়েকটি প্রাচীন সেতু (এখন বেশিরভাগই শুধু পথচারীদের জন্য) রয়েছে, যেগুলোর কোন কোনটার কেবল কিছু অংশে টিকে আছে (যেমন, পন্তে মিলিভো এবং পন্তে সান্ত'এঞ্জেলো), আবার কোন কোনটার পুরোটাই ( ফ্যাব্রিসিয়াসের সেতু)। সেতুগুলোর পাশাপাশি, এখানে সুড়ঙ্গপথ রয়েছে যা মেট্রো ট্রেনগুলো ব্যবহার করে।
উপস্থাপনা
নদীগুলোকে শক্তিশালীভাবে নির্মিত হেলান দেওয়া দেবতা রূপে চিত্রণের রীতি অনুসারে, তাইবার নদীও তাইবেরিনাস নামের একজন দেবতা হিসেবে তুলে ধরা হয়েছে। ছবিতে তাঁর চুল এবং দাড়ি থেকে প্রবাহিত জল ধারা দেখানো হয়েছে।
চিত্তেশ্বরী সর্বমঙ্গলা কালীমন্দির, চিৎপুর
হিন্দু দেবীমন্দির শ্রী শ্রী চিত্তেশ্বরী সর্বমঙ্গলা কালীবাড়ি বর্তমান কলকাতার উত্তর প্রান্তে অবস্থিত কাশীপুর এবং চিতপুরে খগেন চ্যাটার্জী রোডে অবস্থিত। এটি উত্তর কলকাতার প্রাচীনতম মন্দিরগুলির অন্যতম। এই মন্দির চত্বরে মূল মন্দির দেবী সর্বমঙ্গলা ছাড়াও আছে তিনটি শিব মন্দির। লোকমুখে শোনা যায়, এই মন্দিরে দেবী নিরন্তর অবস্থান করেন। শ্রী চিত্তেশ্বরী সর্বমঙ্গলা দেবীর ছবি তোলা নিষিদ্ধ এবং কোথাও এনার ছবি পাওয়া যায় না।
মন্দিরের ইতিহাস
অধুনা এই চিৎপুর এলাকায় একসময় রঘু নামে এক দুর্দান্ত দস্যুদলপতি সদলবলে থাকতেন। শোনা যায়, একদিন সন্ধ্যায় নদীর চড়ে উত্তর দিকে (বর্তমান মন্দিরের উত্তর দিকে যে পুকুর আছে সেই অংশটি পূর্বে নদীর চড়া অংশ ছিল) রঘু ডাকাত ভ্রমণ করছিলেন। ভ্রমণকালে তিনি জলাময় অংশে এক স্থানে দুটি পাথরের মধ্যে একটি মহাদেব এবং আরেকটি দেবীর মূর্তি দেখতে পান। সেই পাথরের মূর্তিটিকে এতোটা গ্রাহ্য না করলেও মনস্থির করতে না পেরে ঘরে চলে যান। কিন্তু রাত্রে দেবী তাকে স্বপ্নে দর্শন দিয়ে বলেন, "দস্যুবৃত্তি করে জীবনযাপন না করে সময় থাকতে এখন ছেড়ে দিয়ে সাবধান হয়ে যা। মহাশক্তিরূপিণী আমি সভৈরব জলাশয়ে পড়ে আছি; শেষ জীবনে আমার মহিমা প্রচার কর।"
অনল চট্টোপাধ্যায়
অনল চট্টোপাধ্যায় (জন্ম: ২৪ অক্টোবর, ১৯২৭ - ১৭ এপ্রিল, ২০১৪) বাংলা গানের একজন গীতিকার। ১৯৪৬-এ 'দেব সাহিত্য কুটির' হতে তার লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।
জীবন ও কর্ম
সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন। সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।
১৯৫৪ সালে তার প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তার লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷‌ আর লোকগীতি ও ঠুংরির মিশেলে তার দেয়া সুরে সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷‌ যাত্রাপালা এবং চলচ্চিত্রের গানেও তিনি সুরারোপ করেছিলেন।
বাউকুল (ফল)
বাউকুল উদ্ভিদবিজ্ঞানীদের গবেষণার মাধ্যমে উদ্ভাবিত একপ্রকার উচ্চফলনশীল কুল। এটি ময়মনসিংহে অবস্থিত বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানীদের গবেষণার ফসল। এটি সুস্বাদু, সুমিষ্ট,দৃষ্টিনন্দন। রং, রস, গুণ, সুগন্ধ সর্বদিকে এটি সমৃদ্ধ। এটি বিশেষভাবে অর্থকরী। বাউকুল দেশের অনেক অঞ্চলে আপেল কুল হিসেবেও পরিচিত। বাউকুল-১ প্রজাতির গাছ লাগানোর ৪/৫ মাসের মধ্যে ফল পাওয়া যাবে।এই অল্প সময়ের মধ্যেই একটি গাছ থেকে কমপক্ষে ১০ কেজি কুল পাওয়া যায়। ২০০৯ খ্রিষ্টাব্দে বাংলাদেশে প্রায় ১৫ হাজার টন বাউকুল চাষ হয়েছে। এক-একটি বাউকুলের ওজন ৯০ থেকে ১৪০ গ্রাম যেকানে সাধারণ কুলের ওজন ১০ থেকে ৩০ গ্রাম। বাউকুল ফলাতে সময় লাগে মাত্র ছয় মাস যেখানে সাধারণ কুল উৎপাদনে সময় লাগে দুই থেকে তিন বছর।
উদ্ভাবন
কুল নামক ফলটির বৈজ্ঞানিক নাম Zizyphus mauritiana। কুলেরই একটি বিশেষ প্রজাতি বাউকুল যা বাংলাদেশ কৃষি বিশ্ববিদ্যালয়ে কর্মরত উদ্ভিদবিজ্ঞানী প্রফেসর ডঃ এম এ রহিমের নেতৃত্বে গবেষণার ফসল। বাউ = BAU = Bangladesh Agricultural University)। প্রথম দফায় উদ্ভাবিত এই কুলের পূর্ণ নাম রাখা হয়েছে এফটিআইপি-বাউকুল- ১। ফলের গুণাগুণ রক্ষার জন্য বাউকুল-১ কুঁড়ি সংযোজন ও জোড় কলমের মাধ্যমে বংশ বিস্তার করা হয়। বাউকুল উদ্ভাবনে ১৭ বৎসর সময় লেগেছে। বাংলাদেশ কৃষি বিশ্ববিদ্যালয়ের জার্মপ্লাজম সেন্টারের গবেষণায় এটি আবিষ্কৃত হয়। বাউকুল - ২ ইতোমধ্যে উদ্ভাবিত হয়েছে। এটি অধিকতর রসালো এবং অনেক বেশি মিষ্টি হবে।
পুষ্টিমূল্য ও ব্যবহার
এটি সাধারণত পাকা ও টাটকা অবস্থায় খাওয়া হয়। কুলের জাত ও পরিপক্কতার বিচারে এর খাদ্যমানের কিছুটা তারতম্য হওয়া অস্বাভাবিক নয়। কুল খাদ্য হিসাবে অত্যন্ত সমৃদ্ধ। বিভিন্ন খনিজ লবণ এবং ভিটামিন এ এবং ভিটামিন সি-এর একটি ভালো উৎস হচ্ছে কুল। কুলে সাধারণত ৮৫.৯ ভাগ পানি, ০.৮ ভাগ আমিষ, ০.১ ভাগ স্নেহ, ১২.৮ ভাগ লৌহ থাকে। প্রতি ১০০ গ্রাম শাঁসে ৫৫ ক্যালরি শক্তি, ৭০ আই. ইউ. ক্যারোটিন ও ৫০-১৫০ মিঃ গ্রাঃ ভিটামিন সি বিদ্যমান। কুল শুকিয়েও পরবর্তীকালে ব্যবহারের জন্য ঘরে রেখে দেওয়া যায়। শুকনো কুল ডালের সাথেও বহুল ব্যবহার লক্ষ্য করা যায়। এছাড়া কুল দিয়ে আচার, চাটনী, মোরব্বা, শরবত ও জেলী তৈরি করা যায়। তাছাড়া আয়ুর্বেদ চিকিৎসা শাস্ত্রে কুলের বহুবিদ ব্যবহার উল্লেখ রয়েছে। কুল গাছে Techardia laccad নামক এক প্রকার অতি ক্ষুত্র পোকা লালন করে গালা তৈরী করা যায়।
টামটা উত্তর ইউনিয়ন
টামটা উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।
আয়তন
টামটা উত্তর ইউনিয়নের আয়তন ৩,৫৭১ একর (১৮.৫০ বর্গ কিলোমিটার)।
অবস্থান ও সীমানা
শাহরাস্তি উপজেলার সর্ব-উত্তরে টামটা উত্তর ইউনিয়নের অবস্থান। এ ইউনিয়নের দক্ষিণে টামটা দক্ষিণ ইউনিয়ন ও শাহরাস্তি পৌরসভা, পূর্বে মেহের উত্তর ইউনিয়ন ও কচুয়া উপজেলার আশরাফপুর ইউনিয়ন, উত্তরে কচুয়া উপজেলার গোহট দক্ষিণ ইউনিয়ন এবং পশ্চিমে হাজীগঞ্জ উপজেলার হাটিলা পূর্ব ইউনিয়ন অবস্থিত।
প্রশাসনিক কাঠামো
টামটা উত্তর ইউনিয়ন শাহরাস্তি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
টামটা উত্তর ইউনিয়নের সাক্ষরতার হার ৯২%। এ ইউনিয়নে ৩টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
টামটা উত্তর ইউনিয়নে যোগাযোগের প্রধান সড়ক চাঁদপুর-শাহরাস্তি সড়ক। সব ধরনের যানবাহনে যোগাযোগ করা যায়।
খাল ও নদী
শৈল খালী
জনপ্রতিনিধি
জনাব দর্জি মোঃ ওমর ফারুক, চেয়ারম্যান, টামটা উত্তর ইউনিয়ন পরিষদ
ভিমা মান্ডভি
ভিমা মান্ডভি ভারতীয় জনতা পার্টির একজন রাজনীতিবিদ ছিলেন, যিনি ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। ২০১৯ সালের এপ্রিল মাসের ৯ তারিখে মাওবাদী হামলায় নিহত হন তিনি।
সুলতান বিন বাজাদ আল উতাইবি
সুলতান বিন বাজাদ বিন হামিদ আল উতাইবি (আরবি: سلطان بن بجاد بن حميد العتيبي) ছিলেন সৌদি আরবের সাবেক ইখওয়ান যোদ্ধাদলের নেতা। ১৯১০ থেকে ১৯২৭ সালের মধ্যে তার সেনাদল রাজা আবদুল আজিজ ইবনে সৌদকে সামরিক সহায়তা দেয়। সহকর্মী ও বন্ধু ফয়সাল আল দাউয়িশের সাথে তিনি ইখওয়ান সদস্যদের নিয়ে আল হাসা, হাইল, আল বাহা, জিজান, আসির, মক্কা ও জেদ্দায় সামরিক অভিযানের নেতৃত্ব দেন। নিরক্ষর হলেও তিনি ধার্মিক ছিলেন। রাজার শত্রুদের বিরুদ্ধে তিনি লড়াই করেছেন।
হেজাজ বিজয়ের পর ইবনে সৌদ ও কিছু ইখওয়ান নেতারা রক্তাক্ত সংঘর্ষের দিকে এগোন। এর কারণ ছিল ইবনে সৌদ আরব উপদ্বীপের বাইরে সামরিক অভিযানে অনিচ্ছুক ছিলেন এবং আধুনিক রাষ্ট্র স্থাপনে সচেষ্ট হয়েছিলেন। আল উতাইবি ও তার সহযোগীরা একে পাপ মনে করতেন এবং ইবনে সৌদ ও ব্রিটিশদের মধ্যে হওয়া সমঝোতাকে চ্যালেঞ্জ করেন। তিনি ইবনে সৌদের বিরুদ্ধে বিদ্রোহে যোগ দেন। এমনকি সাবিলার যুদ্ধে বিদ্রোহী ইখওয়ানের পরাজয় হওয়ার পরও তিনি বিরোধিতা করে গেছেন।
আর্বিল প্রদেশ
আর্বিল প্রদেশ (أربيل; কুর্দি ভাষায়: هه‌ولێر) ইরাকের একটি প্রদেশ। প্রদেশটি উত্তর ইরাকে অবস্থিত। প্রাদেশিক রাজধানী আর্বিল শহরের নামে প্রদেশটির নামকরণ করা হয়েছে।
আর্বিল প্রদেশের আয়তন ১৪,৪২৮ বর্গকিলোমিটার। ২০০১ সালের হিসাব অনুযায়ী এখানে প্রায় ১৪ লক্ষ লোক বাস করেন। এখানে প্রধানত কুর্দি গোত্রভুক্ত লোকদের বাস, তবে আসিরীয়, আরব ও তুর্কমেন গোত্রের লোকেরা সংখ্যালঘু সম্প্রদায় হিসেবে এখানে বাস করে। ১৯৭৪ সালের পর থেকে আর্বিল প্রদেশটি উত্তর ইরাকের স্বায়ত্বশাসিত কুর্দি অঞ্চল তথা ইরাকি কুর্দিস্তানের অংশ।
২০০৪ সালের আগস্ট থেকে এখানে দক্ষিণ কোরীয় সৈন্যের একটি দল এখানে শান্তিরক্ষা ও পুনর্নির্মাণ কাজ দেখাশোনার দায়িত্বে আছে।
কল্যাণ সিং
কল্যাণ সিং (৫ জানুয়ারী ১৯৩২ - ২১ আগস্ট ২০২১) একজন ভারতীয় রাজনীতিবিদ এবং ভারতীয় জনতা পার্টি (বিজেপি) এর সদস্য ছিলেন। তিনি দুবার উত্তরপ্রদেশের মুখ্যমন্ত্রী এবং সংসদ সদস্য হিসাবে দায়িত্ব পালন করেছেন। ১৯৯২ সালের ডিসেম্বরে বাবরি মসজিদ ধ্বংসের সময় তিনি উত্তরপ্রদেশের মুখ্যমন্ত্রী ছিলেন। তাকে হিন্দু জাতীয়তাবাদ এবং অযোধ্যায় রাম মন্দির নির্মাণের আন্দোলনের একজন আইকন হিসেবে বিবেচনা করা হয়।
সিং স্কুলে থাকাকালীনই রাষ্ট্রীয় স্বয়ংসেবক সংঘের সদস্য হয়েছিলেন। তিনি ১৯৬৭ সালে আত্রৌলি বিধানসভার সদস্য হিসাবে উত্তরপ্রদেশের আইনসভায় প্রবেশ করেন। তিনি ভারতীয় জনসংঘ, বিজেপি, জনতা পার্টি এবং রাষ্ট্রীয় ক্রান্তি পার্টির সদস্য হিসেবে ওই আসনে আরও নয়টি নির্বাচনে জয়লাভ করেন। সিং ১৯৯১ সালে প্রথমবারের মতো উত্তর প্রদেশের মুখ্যমন্ত্রী নিযুক্ত হন, কিন্তু বাবরি মসজিদ ধ্বংসের পর পদত্যাগ করেন। তিনি ১৯৯৭ সালে দ্বিতীয় মেয়াদের জন্য মুখ্যমন্ত্রী হন, কিন্তু ১৯৯৯ সালে তার দল তাকে অপসারণ করে এবং এরপর তিনি বিজেপি ছেড়ে নিজের দল গঠন করেন।
সিং ২০০৪ সালে বিজেপিতে পুনরায় প্রবেশ করেন এবং বুলন্দশহর থেকে সংসদ সদস্য নির্বাচিত হন। তিনি ২০০৯ সালে দ্বিতীয়বার বিজেপি ত্যাগ করেন এবং ২০০৯ সালের ভারতীয় সাধারণ নির্বাচনে এটাহ থেকে স্বতন্ত্র হিসেবে সফলভাবে প্রতিদ্বন্দ্বিতা করেন। ২০১৪ সালে তিনি আবার বিজেপিতে যোগ দেন এবং রাজস্থানের রাজ্যপাল নিযুক্ত হন। তিনি পাঁচ বছরের মেয়াদে দায়িত্ব পালন করেন এবং ২০১৯ সালে সক্রিয় রাজনীতিতে পুনরায় প্রবেশ করেন। ২০১৯ সালের সেপ্টেম্বরে তাকে বাবরি মসজিদ ধ্বংস করার অপরাধমূলক ষড়যন্ত্রের জন্য বিচারের মুখোমুখি করা হয়েছিল। ২০২০ সালে সেন্ট্রাল ব্যুরো অফ ইনভেস্টিগেশনের একটি বিশেষ আদালত তাকে খালাস দেয়। তিনি ২১ আগস্ট ২০২১ তারিখে উত্তর প্রদেশের লখনউতে মারা যান। তিনি মরণোত্তর ভারতের দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন।
প্রারম্ভিক জীবন এবং পরিবার
কল্যাণ সিং ১৯৩২ সালে যুক্তপ্রদেশের (বর্তমানে উত্তর প্রদেশ) আলীগড় জেলায় জন্মগ্রহণ করেন। তার পরিবার লোধী সম্প্রদায়ের ছিল। সিং ছিলেন হিন্দু জাতীয়তাবাদী রাষ্ট্রীয় স্বয়ংসেবক সংঘের একজন স্বয়ংসেবক বা স্বেচ্ছাসেবক, যেখানে তিনি স্কুলে থাকাকালীন সময়েই সদস্য হয়েছিলেন। তার ছেলে রাজবীর সিং এবং নাতি সন্দীপ সিংও রাজনীতিবিদ এবং ভারতীয় জনতা পার্টির সদস্য।
বিধানসভার সদস্য
সিং ১৯৬৭ সালে প্রথমবার আত্রৌলি বিধানসভা কেন্দ্র থেকে উত্তরপ্রদেশ বিধানসভার নির্বাচনে প্রতিদ্বন্দ্বিতা করেন। ভারতীয় জনসংঘ (বিজেএস) এর প্রার্থী হিসাবে তিনি তার প্রতিপক্ষ ভারতীয় জাতীয় কংগ্রেসের প্রার্থীকে ৪৩৫১ ভোটে পরাজিত করেন। সিং ১৯৬৯, ১৯৭৪, ১৯৭৭, ১৯৮০, ১৯৮৫, ১৯৮৯, ১৯৯১, ১৯৯৩, ১৯৯৬ এবং ২০০২ সালে একই নির্বাচনী এলাকা থেকে উপরোক্ত দশটি বিধানসভা নির্বাচনে প্রতিদ্বন্দ্বিতা করেছিলেন। তিনি এই নির্বাচনগুলির মধ্যে নয়টি জিতেছিলেন। ব্যতিক্রম ঘটেছিল ১৯৮০ সালে যখন তিনি কংগ্রেসের আনোয়ার খানের কাছে পরাজিত হন। সিং ধীরে ধীরে উত্তরপ্রদেশ বিজেপির পদে উন্নীত হন। তিনি ১৯৮০ সালে রাজ্য-পর্যায়ের সাধারণ সম্পাদক হন, ১৯৮৪ সালে রাজ্য দলের সভাপতি নির্বাচিত হন এবং তিন বছর পরে একই পদে পুনরায় নির্বাচিত হন। ১৯৮৯ সালে তিনি উত্তরপ্রদেশ বিধানসভায় বিজেপির নেতা হন।
জেরমি জামে মসজিদ
জেরমি জামে মসজিদ জেরমির একটি মসজিদ। হাল আমলে এটি সংস্কার করা হয়েছে।
কল্যাণ সিং
মুখ্যমন্ত্রী পদে প্রথম মেয়াদ
১৯৯০ সালের শেষের দিকে বিজেপি এবং তার হিন্দু-জাতীয়তাবাদী সহযোগীরা রাম রথযাত্রার আয়োজন করে, এটি অযোধ্যা শহরের বাবরি মসজিদের উপরে একটি হিন্দু মন্দির নির্মাণের আন্দোলনের সমর্থনে একটি ধর্মীয় সমাবেশ। যাত্রা একটি উল্লেখযোগ্য গণআন্দোলনে পরিণত হয় এবং হিন্দুদের মধ্যে ধর্মীয় অনুভূতিকে শক্তিশালী করে। এর পরিণামে উল্লেখযোগ্য সাম্প্রদায়িক সহিংসতা এবং মেরুকরণ ঘটেছে। ১৯৯১ সালে পরবর্তী সংসদীয় ও বিধানসভা নির্বাচনে বিজেপি ব্যাপক সাফল্য অর্জন করে এবং উত্তরপ্রদেশে সরকার গঠন করতে সক্ষম হয়। কল্যাণ সিং ১৯৯১ সালের জুন মাসে প্রথমবারের মতো মুখ্যমন্ত্রী হন।
মুখ্যমন্ত্রী হিসাবে সিং একটি দক্ষ প্রশাসন চালানোর চেষ্টা করেছিলেন। পাশাপাশি অযোধ্যায় একটি মন্দির নির্মাণের আন্দোলনের প্রতি জোরালো সমর্থন প্রকাশ করেছিলেন।
সিংয়ের নেতৃত্বে উত্তরপ্রদেশ সরকার বাবরি মসজিদ সম্পত্তি সংলগ্ন জমি অধিগ্রহণ করেছিল। ক্রয়টি স্পষ্টতই পর্যটন সুবিধা নির্মাণের জন্য ছিল, কিন্তু এটি হিন্দুদেরকে সরাসরি বাবরি মসজিদের আইনগত মর্যাদাকে সম্বোধন না করে সাইটে ধর্মীয় আচার অনুষ্ঠানের অনুমতি দেয়। তিনি এবং মুরলি মনোহর যোশী সহ বিজেপির অন্যান্য জাতীয় নেতারা বিতর্কিত স্থানে ভ্রমণ করেন এবং সেখানে একটি হিন্দু মন্দির নির্মাণের প্রতিশ্রুতি দেন। সিং সরকার ১৯৯২ সালের মার্চ মাসে বাবরি মসজিদ কমপ্লেক্সের মধ্যে বিদ্যমান মন্দিরের প্রধান হিন্দু পুরোহিত বাবা লাল দাসকেও অপসারণ করে। লাল দাস বাবরি মসজিদের উপর হিন্দু মন্দির নির্মাণের আন্দোলনের সোচ্চার বিরোধী ছিলেন।
৬ ডিসেম্বর ১৯৯২ তারিখে আরএসএস এবং এর সহযোগীরা বাবরি মসজিদের জায়গায় ১,৫০,০০০ ভিএইচপি এবং বিজেপি কর সেবকদের নিয়ে একটি সমাবেশের আয়োজন করে। অনুষ্ঠানে লালকৃষ্ণ আদভানি, মুরলি মনোহর জোশী এবং উমা ভারতীর মতো বিজেপি নেতাদের বক্তৃতা অন্তর্ভুক্ত ছিল। বজরং দল ও শিবসেনার কর্মীরা মসজিদে হামলা চালায়, পুলিশের ব্যারিকেড ভেঙ্গে ভেঙে দেয়। ঘটনাস্থলে উপস্থিত পুলিশ ভাঙচুর থামাতে তেমন কিছু করেনি। সিং এর আগে ভারতীয় সুপ্রিম কোর্টে একটি হলফনামা দিয়েছিলেন, যেখানে তিনি প্রতিশ্রুতি দিয়েছিলেন যে বাবরি মসজিদের কোনো ক্ষতি হবে না। ভাঙার কয়েক ঘণ্টা পর তিনি মুখ্যমন্ত্রীর পদ থেকে ইস্তফা দেন। ভারতের কেন্দ্রীয় সরকার একই দিনে উত্তরপ্রদেশ রাজ্য সরকারকে বরখাস্ত করে।
মুখ্যমন্ত্রী পদে দ্বিতীয় মেয়াদ
রাষ্ট্রপতি শাসনের শেষে ১৯৯৩ সালের নভেম্বরে আবার রাজ্য নির্বাচন অনুষ্ঠিত হয়। সিং দুটি নির্বাচনী এলাকা আত্রৌলি এবং কাসগঞ্জ থেকে নির্বাচনে প্রতিদ্বন্দ্বিতা করেন এবং উভয় আসনেই জয়ী হন। বিজেপির ভোট ভাগ প্রায় আগের নির্বাচনের মতোই ছিল, কিন্তু বিধানসভা আসনের সংখ্যা ২২১ থেকে ১৭৭-এ নেমে আসে। সমাজবাদী পার্টি এবং বহুজন সমাজ পার্টি (বিএসপি) মুলায়ম সিং যাদবকে মুখ্যমন্ত্রী করে একটি জোট গঠন করতে সক্ষম হয়। যাদব এবং বিএসপি নেত্রী মায়াবতীর মধ্যে জোট ১৯৯৫ সালে ভেঙে যায় এবং মায়াবতী বিজেপির সমর্থনে মুখ্যমন্ত্রী হন।
আগরওয়াল সিং এর সরকার থেকে সমর্থন প্রত্যাহার করে নেওয়ার পরে ২১ ফেব্রুয়ারি ১৯৯৮-এ সিং-এর সরকারকে উত্তরপ্রদেশের গভর্নর রমেশ ভান্ডারি বরখাস্ত করেন। ভান্ডারি কংগ্রেসের জগদম্বিকা পালকে একটি নতুন সরকার গঠনের আমন্ত্রণ জানান, যেখানে আগরওয়াল উপমুখ্যমন্ত্রী হন। ভান্ডারির আদেশ এলাহাবাদ হাইকোর্টের একটি ডিভিশন বেঞ্চ স্থগিত করেছিল, যা বরখাস্ত হওয়ার দুই দিন পরে সিংয়ের প্রশাসনকে পুনঃস্থাপন করেছিল।
বিজেপি ত্যাগ
লোধী সম্প্রদায়ের একজন সদস্য হিসাবে সিং অন্যান্য অনগ্রসর শ্রেণী (ওবিসি) গোষ্ঠীগুলির মধ্যে সমর্থনের আদেশ দিয়েছিলেন এবং বিজেপির সাথে তার সংযুক্তি এটিকে তার ঐতিহ্যগত উচ্চ-বর্ণের ভিত্তির বাইরে তার সমর্থন প্রসারিত করার অনুমতি দিয়েছিল। যাইহোক তাকে তার নিজের দলের উচ্চ-বর্ণের সদস্যদের দ্বারা "অগ্রসর বর্ণের পৃষ্ঠপোষক" হিসাবে দেখা শুরু হয় এবং ফলস্বরূপ বিরোধিতার সম্মুখীন হতে হন। সিংয়ের প্রশাসন নিয়ন্ত্রণ করতে পারেনি এমন অপরাধ বৃদ্ধির সাথে সাথে দলের মধ্যে মতবিরোধ দেখা দেয় এবং ১৯৯৯ সালের মে মাসে ৩৬ জন বিজেপি বিধায়ক সিং-এর প্রশাসনের ধারাবাহিকতার প্রতিবাদে পদত্যাগ করেন। বিজেপির কেন্দ্রীয় প্রশাসন সিংকে মুখ্যমন্ত্রী হিসাবে প্রতিস্থাপন করেছে: সিং একটি নতুন দল, রাষ্ট্রীয় ক্রান্তি পার্টি (আরকেপি) গঠন করতে বিজেপি ত্যাগ করেছেন। তিনি আরকেপি-এর প্রার্থী হিসাবে ২০০২ সালের উত্তরপ্রদেশ বিধানসভা নির্বাচনে প্রতিদ্বন্দ্বিতা করেন এবং জয়ী হন।
সিং ২০০৪ সালের জানুয়ারিতে বিজেপিতে ফিরে আসেন এবং ২০০৪ সালের ভারতীয় সাধারণ নির্বাচনের জন্য তাকে দলের রাজ্য-স্তরের নির্বাচন কমিটির প্রধান করা হয়। তিনি বুলন্দশহর লোকসভা কেন্দ্র থেকে সফলভাবে নির্বাচনে প্রতিদ্বন্দ্বিতা করেছিলেন। সিং বিজেপিতে "অবহেলা ও অপমান" উল্লেখ করে ২০ জানুয়ারী ২০০৯-এ তার দলের সদস্যপদ এবং তার জাতীয় সহ-সভাপতি পদ থেকে পদত্যাগ করেন। সমাজবাদী পার্টির নেতা মুলায়ম সিং যাদব এবং অমর সিংয়ের সাথে বৈঠকের পর সিং ঘোষণা করেছিলেন যে তিনি ২০০৯ সালের লোকসভা নির্বাচনে এসপি-র পক্ষে প্রচার করবেন। ইতিমধ্যে তাঁর ছেলে রাজবীর সিং বিজেপির সাথে তাঁর বিতৃষ্ণার অন্যতম প্রধান কারণ সমাজবাদী পার্টিতে যোগ দিয়েছেন। সিং নির্দল হিসেবে এটাহ থেকে লোকসভায় নির্বাচিত হয়েছিলেন। ১৪ নভেম্বর ২০০৯-এ মুলায়ম সিং যাদব বলেছিলেন যে ফিরোজাবাদ লোকসভা উপনির্বাচনে দলের খারাপ পারফরম্যান্স কল্যাণ সিংয়ের কারণে মুসলিম সমর্থন হারানোর ফলে হয়েছিল। জানুয়ারী ২০১০-এ, তিনি একটি নতুন হিন্দুত্ববাদী রাজনৈতিক দল জন ক্রান্তি পার্টি গঠনের ঘোষণা করেছিলেন, কিন্তু তার পুত্র নেতা হওয়ার সময় পৃষ্ঠপোষকের ভূমিকা বেছে নিয়েছিলেন।
আইনি মামলা
বাবরি মসজিদ ধ্বংসের পর ভারতীয় সুপ্রিমকোর্ট সিংয়ের বিরুদ্ধে আদালত অবমাননার প্রক্রিয়া শুরু করে। আদালতের নির্দেশে নিষিদ্ধ হওয়া সত্ত্বেও বাবরি মসজিদ ধ্বংসের কয়েক মাস আগে তার পাশে একটি প্ল্যাটফর্ম নির্মাণে বাধা দিতে তার ব্যর্থতার কারণে অভিযোগগুলি এসেছে। ফলস্বরূপ, সিংকে একদিনের জন্য জেল এবং ২০,০০০ টাকা জরিমানা করা হয়। পণ্ডিত অমৃতা বসু ধ্বংসের বিষয়ে সিংয়ের প্রতিক্রিয়াকে "আনন্দিত এবং অনুতপ্ত" বলে বর্ণনা করেছেন।
অসুস্থতা এবং মৃত্যু
বমিভাব এবং শ্বাসকষ্টের অভিযোগ করার পর সিং ৩ জুলাই ২০২১-এ অসুস্থ হয়ে পড়েন। তাকে ডাঃ রাম মনোহর লোহিয়া ইনস্টিটিউট অফ মেডিক্যাল সায়েন্সে ভর্তি করা হয়েছিল, যেখানে ডাক্তাররা কিডনি সমস্যা নিয়ে সন্দেহ করেছিলেন। পরে তার রক্তচাপ বিপজ্জনকভাবে বেড়ে যায় এবং উন্নত চিকিৎসা ও ব্যবস্থাপনার জন্য তাকে সঞ্জয় গান্ধী পোস্টগ্রাজুয়েট ইনস্টিটিউট অফ মেডিকেল সায়েন্সে (এসজিপিজিআই) স্থানান্তর করা হয়। তিনি লাইফ সাপোর্টিং ভেন্টিলেশনে ছিলেন। বর্তমান মুখ্যমন্ত্রী যোগী আদিত্যনাথ, বিজেপি সভাপতি জেপি নাড্ডা এবং উত্তরপ্রদেশের গভর্নর আনন্দীবেন প্যাটেল সহ বেশ কয়েকজন নেতা ও রাজনীতিবিদ সিংকে হাসপাতালে দেখতে যান। সিং ২১ আগস্ট ২০২১-এ ৮৯ বছর বয়সে এসজিপিজিআই-তে সেপসিস এবং বহু-অঙ্গ ব্যর্থতায় ভুগছিলেন। ২০২২ সালের জানুয়ারিতে তিনি ভারতের দ্বিতীয় সর্বোচ্চ বেসামরিক পুরস্কার মরণোত্তর পদ্মবিভূষণে ভূষিত হন।
মনু নদী প্রকল্প
মনু নদী প্রকল্প হলো বাংলাদেশের উত্তর-পূর্বাঞ্চলে সর্ব-বৃহত্তম সেচ ও পানি ব্যবস্থাপনা বিষয়ক প্রকল্প। এ প্রকল্পটির মাধ্যমে মৌলভীবাজার জেলার দুটি উপজেলার ২২,৫৮০ হেক্টর জমিতে সেচ সুবিধা প্রদান করা হচ্ছে। এই প্রকল্পটির কাজ শুরু হয় ১৯৭৫-৭৬ অর্থবছরে এবং এটি সমাপ্ত হয় ১৯৮২-৮৩ অর্থবছরে। প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের অধীনস্থ পানি উন্নয়ন বোর্ড। এই প্রকল্পের ফলে বন্যা নিয়ন্ত্রণের পাশাপাশি শুষ্ক মৌসুমে জমিতে সেচ কাজও করা সম্ভব হচ্ছে।
অবস্থান
মৌলভীবাজার শহরের মধ্য দিয়ে প্রবাহিত হওয়া মনু নদী একটি আন্তর্জাতিক নদী; ভারতের ত্রিপুরা রাজ্যের পাহাড়ি এলাকা হতে উৎপন্ন হওয়া ১৬৬ কিলোমিটার দৈর্ঘের মনুর ৯৩ কিলোমিটার পড়েছে ভারতে এবং অবশিষ্ট ৭৩ কিলোমিটার বাংলাদেশে রয়েছে যা মৌলভীবাজার জেলার কুলাউড়া উপজেলার শরীফপুর ইউনিয়নের তেলিবিল এলাকা দিয়ে বাংলাদেশে প্রবেশ করে কুলাউড়া, রাজনগর ও মৌলভীবাজার সদর উপজেলার ওপর দিয়ে প্রবাহিত হয়ে কুশিয়ারা নদীতে গিয়ে মিশেছে। সম্পূর্ণ মনু নদের উপরই এই প্রকল্পটি বাস্তবায়িত হয়েছে এবং এর উভয় তীর সংরক্ষণ করা হয়েছে এর আওতায়।
ইতিহাস
বাংলাদেশ সরকারের পানি সম্পদ মন্ত্রণালয়ের অধীনস্থ পানি উন্নয়ন বোর্ড ১৯৭৫-৭৬ অর্থবছরে এই প্রকল্পটির কাজ শুরু করে এবং ১৯৮২-৮৩ অর্থবছরে এই প্রকল্পটির কাজ সমাপ্ত হয়।
প্রকল্প
এটি একটি বহুমুখী প্রকল্প যার অধীনে সেচের পানি সরবরাহের জন্য সেচ খাল খনন; নদীর পার্শ্ববর্তী এলাকায় বন্যার পানি প্রবেশ নিয়ন্ত্রণ করার জন্য ভেড়িবাঁধ নির্মান ও বর্ষা মৌসুমে বা অন্যান্য সময়ে পার্শ্ববর্তী এলাকায় জমে যাওয়া পানি নিষ্কাশনের জন্য রেগুলেটর যুক্ত স্লুইস গেইট নির্মান করা হয়েছে।
গৃহীত পদক্ষেপ
মনু নদী প্রকল্পের বিভিন্ন ধাপে যেসকল ব্যবস্থাদি গৃহীত হয়েছে তার মধ্যে রয়েছে -
উবুন্টু ফন্ট ফ্যামিলি
উবুন্টু ফন্ট ফ্যামিলি একটি মুক্ত ট্রুটাইপ ভিত্তিক ফন্ট। আধুনিক হিউম্যনিস্ট ডিজাইন অনুযায়ী এটি তৈরী করা হয়েছে। লন্ডনভিত্তিক ফন্ট ডিজাইনিং প্রতিষ্ঠান ডেলটন ম্যাগ ক্যানোনিকাল লিমিটেড এর অর্থয়নে এটি তৈরী করেছে। সেপ্টেম্বর ২০১০ এর আগ পর্যন্ত নয় মাস ধরে এটি পরীক্ষামূলক পর্যায়ে ছিল। এর পরবর্তীতে এটি উবুন্টু ১০.১০ সংস্করণ থেকে উবুন্টু অপারেটিং সিস্টেম এর ডিফল্ট ফন্ট হিসাবে ব্যবহার শুরু হয়।
উবুন্টু ফন্ট লাইসেন্সের অধিনে এটি প্রকাশ করা হয়েছে।.
ব্যবহার
উবুন্টু ফন্ট ফ্যামিলি উবুন্টু এর বর্তমান এবং ডেভলপমেন্ট সংস্করণ সমূহের ডিফল্ট ফন্ট হিসাবে ব্যবহার করা হচ্ছে। একই সাথে এটি উবুন্টু ব্র্যান্ডিং এর কাজেও ব্যবহার করা হয়।
হীরাকুদ বাঁধ
হিরাকুদ বাঁধ নির্মিত হয় ভারতের ওড়িশা রাজ্যে, মহানদী নদীর উপরে সম্বলপুর থেকে প্রায়  দূরে। বাঁধের পিছনে প্রসারিত রয়েছে একটি হ্রদ, হিরাকুদ জলাধার যা  দীর্ঘ। ভারতের স্বাধীনতার পরে শুরু হওয়া প্রথম বহুমুখী নদী উপত্যকা প্রকল্পগুলির মধ্যে এটি অন্যতম।
নির্মাণ ইতিহাস
১৯৩৬ এর বিধ্বংসী বন্যার আগে, স্যার এম বিশ্বেসরাইয়া প্রস্তাব দেন একটি বিস্তারিত তদন্তের জন্য যা মহানদী বদ্বীপ অঞ্চলে বন্যা সমস্যার মোকাবেলা করবে। ১৯৪৫ সালে ডঃ বি আর আম্বেদকরের অধীনে লেবারের সদস্যরা সিদ্ধান্ত নেন মহানদীর উপর বহুমুখী প্রকল্প গড়ে তোলার জন্যে বিনিয়োগ করা হবে। কেন্দ্রীয় জলপথ, সেচ ও ন্যাভিগেশন কমিশন কাজটি গ্রহণ করে. ১৫ই মার্চ ১৯৪৬ সালে,  ওড়িশার রাজ্যপাল স্যার Hawthorne লুইস হিরাকুদ বাঁধের ভিত্তিপ্রস্তর স্থাপন করেন। ১৯৪৭ সালের জুন মাসে এর একটি প্রকল্প প্রতিবেদন দাখিল করা হয় সরকারের কাছে।. পণ্ডিত জওহরলাল নেহরু প্রথম ব্যাচের কংক্রিট স্থাপনের মধ্যে দিয়ে হিরাকুদ বাঁধের নির্মাণ কাজ শুরু হয় ১২ই এপ্রিল, ১৯৪৮ তারিখে।
গঠন
হিরাকুদ বাঁধ একটি যৌগিক কাঠামো; মাটি, কংক্রিট এবং ম্যাসনারি দ্বারা গঠিত।সম্বলপুরের উত্তরে মহানদীর উপরে নির্মিত এই বাঁধটি ভারতের সবচেয়ে দীর্ঘস্থায়ী মাটির বাঁধ। ডাইকসহ বাঁধের দৈর্ঘ্য । প্রধান বাঁধটির সামগ্রিক দৈর্ঘ্য  দুটি পাহাড়ের মধ্যে বিস্তৃত; বামদিকে লামদুনগরি এবং ডানদিকে চান্ডিল ডুঙ্গুরি।সাথের জলাধারটি ভারতের অন্যতম বৃহত্তম কৃত্রিম জলাধার,  ক্ষেত্রফল ও  পরিধি সম্পন্ন। বাঁধের উভয় তীরে দুটি পর্যবেক্ষণ টাওয়ার আছে। একটি "গান্ধী মিনার" এবং অন্যটি "নেহেরু মিনার"। উভয় পর্যবেক্ষণ টাওয়ার থেকেই হ্রদটি খুব সুন্দর দৃশ্য দেখা যায়।
উদ্দেশ্য
ডান|থাম্ব|225x225পিক্সেল|ঠিরাকুদ বাঁধে জেলে ডান|থাম্ব|225x225পিক্সেল|বামদিকের ডাইক মহানদী নদীর উপরের অববাহিকায় ছত্তিশগড়ের সমভূমিতে যেখানে নিয়মিত খরা পরিস্থিতির উদয় হত, সেখানে নিচের অববাহিকার বদ্বীপ অঞ্চলের নিয়মিত বন্যার ফলে ফসল ক্ষতিগ্রস্ত হত। একটি বিশালাকার জলাধার নির্মাণ ও নদীর গতিপথ নিয়ন্ত্রণের মাধ্যমে এই বৈসাদৃশ্যপূর্ণ পরিস্থিতি থেকে মুক্তির জন্যেই হিরাকুদ প্রকল্প শুরু হয়েছিল। বাঁধটি মহানদী নদী প্রবাহকে নিয়ন্ত্রণ করে এবং কয়েকটি জলবিদ্যুৎ কেন্দ্রের মাধ্যমে জলবিদ্যুত উৎপাদন করে । বাঁধটি মহানদী বদ্বীপ অঞ্চলে নিয়ন্ত্রণ বন্যা নিয়ন্ত্রণ করে এবং ভূমিতে সেচ প্রদান করে। বাঁধটি মহানদীর নিষ্কাশন এর   নিয়ন্ত্রণ করে। জলাধারের গড় ধারণ ক্ষমতা  এবং সরবোচ্চ ধারণ ক্ষমতা ।